b'\n_START_ARTICLE_\nKondensasjon\n_START_SECTION_\nKondensasjon av vann i naturen\n_START_PARAGRAPH_\nVanndamp fra lufta som kondenserer naturlig til vann p\xc3\xa5 kalde flater blir kalt dugg. Vanndamp vil bare kondensere p\xc3\xa5 en flate hvis flaten har lavere temperatur enn vanndampen eller n\xc3\xa5r vanndampen er i likevekt i lufta (n\xc3\xa5r lufta er mettet med fukt). N\xc3\xa5r vanndamp kondenserer p\xc3\xa5 en flate, varmer den opp flaten den kondenserer p\xc3\xa5. Vannmolekylene bringer varme til flaten, og f\xc3\xb8rer til at temperaturen i den omliggende atmosf\xc3\xa6ren faller litt. I atmosf\xc3\xa6ren er det kondensasjonsprosesser av vanndamp som produserer skyer. Duggpunktet til en luftpakke er temperaturen som luftpakken m\xc3\xa5 avkj\xc3\xb8les til for at lufta skal kunne kondenseres._NEWLINE_Det oppst\xc3\xa5r ogs\xc3\xa5 kondensasjon av vanndamp p\xc3\xa5 en overflate n\xc3\xa5r temperaturen p\xc3\xa5 overflaten er like stor eller mindre enn doggpunkttemperaturen. Deposisjon er en form for kondensasjon, som rim og sn\xc3\xb8 er eksempler p\xc3\xa5. Deposisjon er n\xc3\xa5r vanndamp g\xc3\xa5r direkte til is, uten \xc3\xa5 v\xc3\xa6re innom v\xc3\xa6skefasen.'